Na temelju odluke Učiteljskog vijeća III. osnovne škole Bjelovar, a u svezi poticanja odgojno-obrazovnih rezultata, razvijanja kreativnih sposobnosti učenika te pružanju podrške i pomoći učenicima i članka 58. Statuta III. osnovne škole Bjelovar Školski odbor III. osnovne škole Bjelovar dana 13. svibnja 2024.g. donio je:

**PRAVILNIK
o Školskoj godišnjoj nagradi "Mirko Sabolović"**

**Članak 1.**

Ovim Pravilnikom uređuju se uvjeti za dodjelu Školske godišnje nagrade  “Mirko Sabolović ” (u daljnjem tekstu: Nagrada), način rada Prosudbenog povjerenstva Školske godišnje nagrade "Mirko Sabolović” (u daljnjem tekstu: Povjerenstvo) te druga pitanja u svezi s Nagradom.

 **Članak 2.**

Nagrada se dodjeljuje svake godine na Dan škole. Nagrada se dodjeljuje **jednom** učeniku/ci osmog razreda III. osnovne škole Bjelovar (u daljnjem tekstu Škola). Nagradu dodjeljuje Škola. Svake godine dodjeljuje se jedna Nagrada.

 **Članak 3.**

Postupak za dodjelu Nagrade pokreće se svake godine za rezultate postignute tijekom osnovnog školovanja. Prijedlog za dodjelu Nagrade daju razrednici u suradnji s razrednim odjelom. Svaki razredni odjel može predložiti **najviše tri učenika/ce** iz razrednog odjela.

 **Članak 4.**

Nagrada se sastoji od pisanog priznanja, te posebnog poklona – zlatnog privjeska.

 **Članak 5.**

Prijedlog za dodjelu Nagrade mora, od strane razrednika i razrednog odjela biti pismeno obrazložen. Obrazac obrazloženja Škole mora sadržavati osnovne podatke o učeniku (učenici), postignutim rezultatima kao i druge razloge za dodjelu Nagrade. Ako pojedini prijedlog za dodjelu Nagrade nije obrazložen ili obrazloženje ne sadrži dovoljno elemenata za odlučivanje, Povjerenstvo može zatražiti od predlagača da dopuni svoj prijedlog.

 **Članak 6.**

Nagrađeni učenik/ca mora zadovoljiti sljedeće kriterije:

1. Opći uspjeh u svih osam razreda na kraju školske godine mora biti odličan. Opći uspjeh (od 1. do 7. razreda) zaokružen na dvije decimale pribraja se bodovima.

2. Svojim ponašanjem treba služiti kao primjer drugim učenicima, vladanje učenika/ce mora biti uzorno, učenik/ca ne može imati izrečene pedagoške mjere.

3. Isticati se u rezultatima i ponašanjem u redovnoj nastavi, u jednoj izvannastavnoj aktivnosti (gradsko, županijsko, regionalno, državno ili međunarodno natjecanje), dodatnoj nastavi ili izvanškolskoj aktivnosti. U slučaju da dva učenika/ce predložena za dodjelu Nagrade postignu isti broj bodova, izvršit će se i bodovanje za postignuća na izvanškolskim aktivnostima.

2. Svojim ponašanjem izvan Škole, doprinosi ugledu Škole i sredine u kojoj živi. Nesebično i požrtvovno pomaže drugim učenicima i aktivno se uključuje u rješavanje problema na razini razrednog odjela, razreda ili Škole. Radom i suradničkim odnosom u bilo kojem obliku doprinosi razvoju pozitivnog ozračja u razrednom odjelu, razredu ili Školi. (Mišljenje razrednog odjela i razrednice/razrednika).

 **Članak 7.**

Temeljem prikupljenih prijedloga razrednik koji dostavlja Povjerenstvu najkasnije 20 dana prije Dana škole, Povjerenstvo najkasnije 10 dana prije Dana škole prijedloge s obrazloženjima prezentira Učiteljskom vijeću, koje donosi konačnu odluku. Ukoliko nema predloženih kandidata ili je predloženo manje od tri kandidata, Učiteljsko vijeće može na prijedlog svog člana, predložiti i kandidata za kojeg nije podnesen prijedlog temeljem [članka 3](http://www.os-tin-ujevic.hr/pravpero.html#članak 4.#članak 4.). ovog Pravilnika.

 **Članak 8.**

Za sudjelovanje i osvojeno mjesto na gradskom, županijskom, državnom i međunarodnom natjecanju u znanju iz pojedinih predmeta, u organizaciji MZOŠ i AZOO, kandidat može dobiti sljedeći broj bodova (računa se od prvog do osmog razreda):

|  |  |
| --- | --- |
|  Razina natjecanja | B r o j     b o d o v a |
| I. mjesto | II. mjesto | III. mjesto | sudjelovanje  |
| Školsko/gradsko  natjecanje | 4 | 3 | 2 | 1 |
| Županijsko  natjecanje | 5 | 4 | 3 | 2 |
| Regionalno/međužupanijsko  natjecanje | 6 | 5 | 4 | 3 |
| Državno  natjecanje | 7 | 6 | 5 | 4 |
| Međunarodno natjecanje | 8 | 7 | 6 | 5 |

Napomena: (1) Ako je natjecanje skupno, kandidatu koji je bio član skupine pripada 20% bodova od bodova predviđenih za pojedinačni uspjeh. (2) U tehničkom stvaralaštvu boduje se jedno priznanje i to ono koje nosi više bodova na smotri.  (3) Za smotru LiDraNo postignuća učenika boduju se prema sljedećoj tablici:

|  |  |
| --- | --- |
| Smotra LiDraNo | Broj bodova |
| međuopćinska/gradska | županijska | prijedlog na drž. razinu | državna |
| 1 | 2 | 3 | 4 |

Za sudjelovanje i osvojeno jedno od prva tri mjesta na gradskim, županijskim, državnim i međunarodnim natječajima/smotrama/manifestacijama (likovni, literarni, novinarski, foto, video, eko …) kandidat može dobiti sljedeći broj bodova (računa se od prvog do osmog razreda):

|  |  |
| --- | --- |
| Razina natječaja | Broj bodova |
| gradsko/županijsko | državno | međunarodno |
| Natječaji/projekti/manifestacije | 1 | 2 | 3 |

Napomena: Sudjelovanje na natječajima na kojima nema plasmana ili se dodjeljuje više ravnopravnih nagrada boduje se prema priloženoj tablici.

|  |  |
| --- | --- |
|  Razina natjecanja u izvanškolskim aktivnostima | B r o j     b o d o v a |
| I. mjesto | II. mjesto | III. mjesto |
| Školsko/gradsko  natjecanje | 3 | 2 | 1 |
| Međužupanijsko  natjecanje | 4 | 3 | 2 |
| Državno  natjecanje | 5 | 4 | 3 |
| Međunarodno natjecanje | 6 | 5 | 4 |

 **Članak 9.**

Na temelju prijedloga Povjerenstva, Učiteljsko vijeće odlučuje o dodjeli Nagrade na sjednici Učiteljskog vijeća. Za pravovaljanost odluke potrebna je nazočnost dvije trećine članova Učiteljskog vijeća. Odluka se donosi većinom glasova nazočnih na sjednici Učiteljskog vijeća. Članovi Učiteljskog vijeća o dodjeli Nagrade odlučuju javnim glasovanjem.
Prigovor ili žalba na odluku Učiteljskog vijeća podnosi se Školskom odboru u roku od tri dana nakon proglašenja učenika generacije. Odluka Školskog odbora je konačna.

 **Članak 10.**

Povjerenstvo se sastoji od 3 člana. Članove Povjerenstva iz svojih redova imenuje Učiteljsko vijeće, a koje čine stručni suradnik škole, te po jedan učitelj razredne i predmetne nastave.
Mandat članova Povjerenstva iznosi četiri godine. Po isteku mandata članovi mogu biti ponovo izabrani. Članovi Povjerenstva među sobom biraju predsjednika.
Predsjednik Povjerenstva priprema, saziva i vodi sjednice Povjerenstva.

  **Članak 11.**

Temeljem odluke Učiteljskog vijeća ravnatelj Škole objavljuje ime nagrađenog i dodjeljuje Nagradu (u pravilu) na svečanoj priredbi povodom Dana škole. Ostali učenici dobivaju pisano priznanje za svoj uspjeh.

    IV. PRIJELAZNE I ZAVRŠNE ODREDBE

 **Članak 12.**

Izmjene i dopune ovih kriterija donose se na način i po postupku po kojima su Kriteriji i doneseni.

 **Članak 13.**

Kriteriji stupaju na snagu osmog dana od objavljivanja na oglasnoj ploči ili web adresi škole.

Ravnateljica škole Predsjednica Šk. odbora

Suzana Turković*,* mag.prim.educ Romana Cvitković

U Bjelovaru, 13. svibnja 2024. g

KLASA: 011-03/24-02/01

URBROJ: 2103-36-01-24-2

***PRIJEDLOG POVJERENSTVU ZA NAGRAĐIVANJE ŠKOLSKOM NAGRADOM "MIRKO SABOLOVIĆ" U ŠK.G. \_\_\_\_\_\_\_\_\_\_\_\_ – III. OSNOVNA ŠKOLA BJELOVAR***

|  |  |  |  |
| --- | --- | --- | --- |
| ***IME I PREZIME UČENIKA*** | *ADRESA* | *TELEFON/E-MAIL* | *IME I PREZIME RODITELJA* |
|  |  |  |  |

|  |
| --- |
| ***MIŠLJENJE RAZREDNIKA I RAZREDA O UČENIKU ( PRUŽANJU POMOĆI, OTVORENOSTI, ISKRENOSTI, EMPATIJE I TOLERANCIJE, PRAVILAN I KOREKTAN ODNOS PREMA UČITELJIMA I OSTALIM ZAPOSLENICIMA ŠKOLE I RODITELJIMA)*** |
|  |

***A) OPĆI USPJEH (NA DVIJE DECIMALE)***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***RAZRED:*** |  |  |  |  |  |  |  | ***UKUPNO:*** |
| Bodovi |  |  |  |  |  |  |  |  |

**B) USPJEH NA NATJECANJIMA IZ NASTAVNIH PREDMETA**

|  |  |  |
| --- | --- | --- |
| ***VRSTA NATJECANJA/RAZINA NATJECANJA*** | ***OSTVARENO MJESTO***  | ***BROJ BODOVA*** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

***C) USPJEH NA SMOTRI LIDRANO***

|  |  |
| --- | --- |
| ***RAZINA SMOTRE LIDRANO*** | ***BROJ BODOVA*** |
|  |  |
|  |  |
|  |  |
|  |  |
|  |  |
|  |  |
|  |  |

***D) USPJEH NA NATJEČAJIMA***

|  |  |  |
| --- | --- | --- |
| ***VRSTA NATJJEČAJA/RAZINA NATJEČAJA*** | ***OSTVARENO MJESTO***  | ***BROJ BODOVA*** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

*Ukupan broj bodova: \_\_\_\_\_\_\_\_\_\_ Razredni učitelj:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­*

 *U Bjelovaru\_\_\_\_\_\_\_\_\_\_\_\_\_\_\_\_\_\_\_\_\_*